সুত্রের খবর, কয়েকদিন আগেই বুকে ব্যথার জেরে অসুস্থ হয়ে পড়েন তিনি। মুম্বইয়ের কোকিলাবেন হাসপাতালে ভর্তি করা হয়েছিল তাঁকে। সেখানে বেশ কিছুদিন চিকিৎসাধীন ছিলেন তিনি। এরপর খানিকটা সুস্থ হয়ে হাসপাতাল থেকে ছুটি পাওয়ার পর পুরোপুরি বিশ্রাম নিতে তাঁর ফার্মহাউজে চলে যান তিনি। সঙ্গে ছিলেন তাঁর স্ত্রী পঙ্কজা ঠাকুর। কিন্তু, পরিবারের সঙ্গে ছুটি কাটানোর মাঝে আচমকাই অসুস্থ হয়ে পড়েন অভিনেতা। হাসপাতালে নিয়ে যাওয়ার আগেই মৃত্যু হয় নরেন্দ্র ঝা-র। বর্তমানে তাঁর মৃত্যুতে বলিউড জুড়ে শোকের ছায়া নেমে এসেছে।